REUNIÓ DE REPRESENTANTS DE DIRECTORS I DIRECTORES DE CRP 
CURS 2007-2008
   Data:   10 de gener de 2008, de 12,15 a 15 hores. Lloc:    Sala 2B15 - Departament d'Educació.            Barcelona  

2. ORDRE DEL DIA 
 1.    Informació sobre l’estat de la redacció del Decret de Serveis Educatius després de la introducció de les esmenes proposades en l’informe del Consell Escolar de Catalunya.

2.    Torn obert d’intervencions  
Per a les companyes i companys del Baix Llobregat Anoia, 

resum de   Juanjo Gómez (CRP/SE Baix Llobregat VIII)
Abans d’escriure faig constar que la reunió va ser molt agradable i participativa.

· [Carme Altés]

El Departament d’Educació fa una valoració favorable del “Dictàmen “ del Consell Escolar de Catalunya.

S’està fent l’anàlisi, la valoració i acabant de fer la resposta al Consell Escolar de Catalunya. Esperen poder acabar a l’endemà...

(Es fa constar que la versió que hi ha al web de l’InfoCRP no és la darrera, sobre la qual ha treballat el Consell Escolar. La versió correcta és la que té i ha lliurat l’Associació de CRP’s i d’EAP’s... )

Posteriorment es passarà el Decret de SE als Serveis Jurídics.

Es preveu la publicació a mitjans de març.

No es pot fer el procés de selecció/accés/concurs abans de la publicació del Decret. Les perspectives de “regularització” dels ELIC i comissions de serveis dels CRP, EAP, abans del Decret, no es podran fer...

Posteriorment es posarà en marxa el procés de selecció de les Direccions dels SE.

S’estan treballant els mapes dels SE, plantilles, des dels SSTT i amb els Serveis Centrals...

· [Jesús Viñas]

El Jesús Viñas s’incorpora a la reunió, donat que en venia de la corresponent amb els representants dels  EAP’s, que ho van fer abans que nosaltres.

Proposa que siguem nosaltres que diem o fem preguntes sobre dubtes o coses que ens preocupen, en relació al tema de la reunió.

Es fa una ronda entre els representants de CRP’s i es van exposant diferents temes:

(Intento fer un recull cronològic dels temes proposats, donat que no tinc temps de fer-ho d’una altra manera. Ja veureu el “caos”, com correspon . . . )
. Mapa dels SE, memòria econòmica del desplegament del Decret, direccions tècniques, equips directius, concurs d’accés, mobilitat, increment de plantilles en funció de perfils, adequació de funcions – plantilles – perfils - nombre de persones. Redefinició de funcions del Secretari-a del SE,, sou dels càrrecs, revisions en el cas del Consorci de Barcelona, places dels administratius, funcions de la Delegada Adjunta dels Pirineus, com queden les places singulars segon el Decret, encàrrecs en comissió de serveis per tasques concretes...

Respostes del Jesús Viñas:

(Intento fer un recull cronològic de les respostes donades. Tampoc tinc temps de fer-ho d’una altra manera. Cal fer constar que determinats comentaris i/o observacions i/o el que sigui no es poden escriure. Quedarà pendent per a una trobada presencial )
· En quant al mapa dels SE, a les plantilles, cal dir que no sortirà res al Decret. Es proposa un Annex al Decret que portarà la distribució de les plantilles actuals-reals... Queden algunes propostes d’ampliació que s’estan debatin: Baix Camp, Pallars, Viladecans... Es preveu uns equips mínims de 10 treballadors, però és millor sobre 15. Es tracta d’un Annex-mapa de continuïtat de la situació actual. En aquest Annex es dirà alguna cosa així com que es concretarà – regularà el Mapa dels SE a través d’ordres posteriors. La terminologia de “Mapa”, en relació a la Llei Catalana d’Educació, anirà lligat al concepte de “Zones educatives”: canvi fonamental en la gestió i relacions dels Serveis Educatius amb l’administració Central, local i SSTT. Aquest concepte afecta directament als SE i a Inspecció...

· Es proposa que surti el tema del PAS...

· Segueix vigent el Pacte Nacional d’Educació. Es va obrir un dilatat debat sobre l’incompliment del Pacte Nacional d’Educació sobre tot en relació a les plantilles dels SE. Es reconeix aquest fet...
· En relació al tema de la memòria econòmica: Es comenta que no correspon a un Decret el fet d’incloure una memòria econòmica. En canvi es diu que s’ha fet l’estudi de l’impacte econòmic que suposa l’aplicació del Decret, uns 100 euros més per SE... Es fan alguns comentaris sobre la possible quantitat del Director-a, del secretari-a, del coordinador-a, . . . No tots els directors rebran el mateix complement, en funció del nombre del personal, del tamany. Es proposa un coordinador per cada 10 persones, tot i que la normativa diu per cada 15. Aquest darrer tema dependrà de Recursos Humans...

· S’intentarà que els SE comencin, al Setembre, el seu funcionament amb els nous equips directius.

· Hi haurà una disposició transitòria on es diu que acaben les direccions d’EAP, de CRP i comencen les direccions dels SE

· Es fan algunes referències sobre els Serveis Específics i els Serveis Generals, el desplegament, els CREDA i els Logopedes, els fisioterapeutes, . . . 

· En quan a la LOE LOCE...., es diu que el Departament d’Educació té competències plenes sobre els Serveis Educatius i, per lo tant, pot legislar ... el que calgui. . . 

· Direccions tècniques. S’ha de concretar més, es veurà . . . No hi ha prou criteris ni arguments com per a contemplar-les, en el sentit que ho demanen els EAP’s. Es tractaria d’una “supervisió” que ara es possibilita per qualsevol perfil, no només per EAP’s. . . 

· En relació als equips directius dels SE, es procura que siguin interdisciplinar, que actuïn com a equip col·legiat. Es parla de 4 perfils: CRP, EAP, ELIC, Treballadora social. Es proposa que els equips directius siguin plurals. Les orientacions sortiran en “normativa de rang inferior”. Es proposa que hi hagi una  comissió de selecció, uns criteris de valoració del projecte. Es valora la representació dels diferents perfils del Plenari...

· La visió general és la d’un Decret que sigui obert, tal i com correspon a un Decret. El Dictamen demana que es concreti més, no cal . . . 

· En relació amb la demanda del Dictamen de fer un concurs previ al concurs general es diu que “no es farà cas”. . .

· En relació a l’increment de plantilles, es diu que és un tema a treballar en el Mapa dels SE. Es parla de funcions comunes, que podran realitzar tots els professionals dels SE,  i funcions específiques que només podran realitzar determinats perfils. Es preveu un funcionament a través d’Ordres i/o instruccions. . . (?)

· Es veu la figura del Secretari-a com a necessària. La demanda d’un perfil d’adjunt a la Direcció no es veu com a adient . . .

Crec que és tot, o quasi tot el que es va dir, el que es pot dir, el que recordo, el que ens pot propiciar un posada en comú, una trobada, el que calgui . . . 

Juanjo Gómez Píriz

